钦定古今图书集成/明伦汇编/氏族典/第455卷 > 宋珪
## 钦定古今图书集成/明伦汇编/氏族典/第455卷 > 宋珪

按《金史宋珪传》：“珪本名乞奴，燕人也，为内侍殿头。哀
宗至归德，马军元帅蒲察官奴为变，杀左丞李蹊、参
政石盏女鲁欢以下从官三百馀人。仓皇之际，哀宗
不得已，以官奴权参知政事。既为所制，含恨欲诛之，
未能也。及官奴往亳州，珪阴谋杀之。官奴自亳还，哀
宗御临漪亭，诏官奴议事，官奴入见珪等，即从旁杀”
之。及蔡城破，哀宗自缢于《幽兰轩》，珪与完颜斜烈、焦
春和等皆从死。